**Ministru kabineta noteikumu projekta „Konstatēto neatbilstību ziņošanas un neatbilstoši veikto izdevumu atgūšanas kārtība Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais satvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1083/2006 (turpmāk – Regula Nr.1303/2013).Eiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devēju, kas nodarbina trešo valstu valstspiederīgos, kuri dalībvalstīs uzturas nelikumīgi.Komisijas Deleģētās Regulas (ES) Nr.480/2014, ar kuru papildina Eiropas Parlamenta un Padomes Regulu (ES) Nr.1303/2013, 6.panta 3.punkts. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma (turpmāk – Likums) 20.panta 9.punkts.Ministru kabineta (turpmāk – MK) 2013.gada 4.jūnija rīkojuma Nr.230 „Par Koncepciju par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.-2020.gadā Latvijā” 3.3.apakšpunkts, kas Finanšu ministrijai uzdod izstrādāt normatīvo aktu projektus, kas saistīti ar ES fondu vadību 2014.-2020.gada plānošanas periodā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  1. Šobrīd spēkā ir MK 2010.gada 10.augusta noteikumi Nr.740 „Kārtība, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus”. Minētie noteikumi šobrīd regulē Eiropas Savienības fondu projektos neatbilstoši veikto izdevumu administrēšanas kārtību, kā arī šo izdevumu atgūšanas kārtību no attiecīgā Eiropas Savienības (turpmāk – ES) fonda finansējuma saņēmēja ES fondu 2007.-2013.gada plānošanas periodā. Noteikumu projekts izstrādāts, jo sākot ar 2014.gada 1.janvāri Latvijas Republikā un pārējās ES dalībvalstīs sākas jaunais 2014.-2020.gada ES struktūrfondu un Kohēzijas fonda (turpmāk – ES fondi) plānošanas periods, kuru regulēs jaunas regulas, ieviešanas un deleģēšanas akti. ES fondu 2007.–2013.gada plānošanas periodā detalizēta informācija par neatbilstībām un to ziņošanu tika iekļauta regulās (Komisijas Regulā (EK) Nr.1828/2006, kas paredz noteikumus par to, kā īstenot Padomes Regulu (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr.1080/2006 par Eiropas Reģionālās attīstības fondu un Padomes Regulā (EK) Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999), tomēr jaunais normatīvais ietvars 2014.–2020.gadam (Regula Nr.1303/2013) šādu specifisku regulējumu neatbilstību jomā neparedz, tādēļ Eiropas Komisija (turpmāk – EK) ir izstrādājusi šādus deleģētos un ieviešanas aktus:* Saskaņā ar Regulas Nr.1303/2013 122.panta 2.punkta 5.rindkopas pirmo daļu – EK deleģētais akts “Par kritērijiem attiecībā uz neatbilstībām, par kurām jāziņo EK/OLAF un sasniedzamajiem datiem”;
* Saskaņā ar Regulas Nr.1303/2013 122.panta 2.punkta 5.rindkopas otro daļu – EK deleģētais akts “Par nosacījumiem un procedūrām, kas jāpiemēro, lai noteiktu, vai dalībvalstīm ir jāveic neatgūstamo summu atlīdzināšana”;
* Saskaņā ar Regulas Nr.1303/2013 122.panta 2.punkta 6.apakšpunktu – EK ieviešanas akts “Par neatbilstību ziņošanas intervālu un ziņošanas formātu”.

 2. Projekta mērķis, līdzīgi kā ES fondu 2007.gada-2013.gada plānošanas periodā, ir noteikt kārtību, kādā ziņo par ES fonda projektos konstatētajām neatbilstībām, noraksta, ietur vai atgūst neatbilstoši veiktos izdevumus, kā arī piemēro proporcionālo finanšu korekciju.  3. Salīdzinājumā ar ES fondu 2007.-2013.gada plānošanas periodu, noteikumu projekts paredz finansējuma saņēmēja sadalījumu tāpat kā ir likuma “Par budžetu un finanšu vadību” un Ministru kabineta 2015.gada 17.marta noteikumos Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014-2020.gada plānošanas periodā”, ņemot vērā, ka neatbilstoši veikto izdevumu atgūšana ir saistīta ar budžeta izpildi. Noteikumu projekts skaidri nodala neatbilstoši veikto izdevumu atgūšanas procesu no valsts budžeta iestādēm un pašvaldībām, no valsts budžeta daļēji finansētām atvasinātām publiskajām personām, budžeta nefinansētām iestādēm vai valsts kapitālsabiedrībām, kuras projektu īsteno tai deleģēto valsts pārvaldes uzdevumu ietvaros. Proti, no valsts budžeta iestādes vai plānošanas reģiona neatbilstoši veikto izdevumu atgūšana (ja nav iespējams ieturēt neatbilstoši veiktos izdevumus no maksājuma pieprasījuma vai norakstīt, ja vienas neatbilstības gadījumā neatbilstoši veikto izdevumu summa nepārsniedz 250 *euro*) vairs netiks veikta, ņemot vērā to, ka tā ir iestāde, kam nav sava budžeta. Līdz ar to sadarbības iestāde attiecībā uz valsts budžeta iestādi līdz šim lēmuma par neatbilstoši veikto izdevumu atgūšanu vietā pieņems lēmumu par neatbilstības konstatēšanu un neatbilstoši veiktajiem izdevumiem projektā un triju darbdienu laikā pēc minētā lēmuma informēs vadošo iestādi, sertifikācijas iestādi un atbildīgo iestādi.   4.  Regulas Nr.1303/2013 122.pants paredz, ka dalībvalsts var pieņemt lēmumu neatgūt nepamatoti izmaksātu summu, ja summa, kas jāatgūst no atbalsta saņēmēja, nepārsniedz 250 *euro* no fondu sniegtā ieguldījuma, neskaitot procentus. Līdz ar to ES fondu 2014-2020.gada plānošanas periodā plānots, ka summu kura nepārsniedz 250 *euro* neatgūst. Neatbilstoši veiktos izdevumus neatgūst arī finanšu instrumenta gadījumā, pamatojoties uz Komisijas Deleģētās Regulas (ES) Nr.480/2014, ar kuru papildina Eiropas Parlamenta un Padomes Regulu (ES) Nr.1303/2013, 6.panta 3.punkta nosacījumiem.  5. Regulas Nr.1303/2013 147.pants nosaka atmaksāšanas kārtību EK budžetā. Minētā panta pirmā daļa nosaka, ka jebkuru summu, kas jāatmaksā Savienības budžetā, atmaksā līdz termiņam, kas norādīts saskaņā ar Finanšu regulas 73.pantu sagatavotā iekasēšanas rīkojumā. Atmaksas termiņš ir otrā mēneša pēdējā diena pēc rīkojuma izdošanas. Turklāt minētā panta otrā daļa paredz, ka novēlotiem atmaksājumiem piemēro kavējuma procentus, ko aprēķina par laikposmu no termiņa pēdējās dienas līdz faktiskās samaksas dienai. Šādu procentu likme ir pusotrs procentpunkts virs Eiropas Centrālās bankas noteiktās likmes galvenajām refinansēšanas operācijām tā mēneša pirmajā darbadienā, kura laikā ir maksājuma termiņa datums.  Savukārt Padomes 1995.gada 18.decembra regulas (EK) Nr.2988/95 par Eiropas Kopienu finanšu instrumentu aizsardzību (turpmāk – Regula Nr.2988/95), kas izdota ar mērķi apkarot darbības, kas kaitē Kopienu finansiālajām interesēm, 4.panta 1.punktā noteikts, ka pārkāpuma gadījumā nelikumīgi iegūtais labums atgūstams, uzliekot pienākumu samaksāt vai atmaksāt summas, kas nav samaksātas vai ir nelikumīgi saņemtas. Turklāt saskaņā ar minētā panta 2.punktu, piemērojot 1.punktā minētos pasākumus, atgūst tikai iegūtos labumus, un ja tā paredzēts, procentus, ko var noteikt pēc vienotas likmes. Savukārt saskaņā ar minētā panta 4.punktu šāda nelikumīgi iegūta labuma atgūšana (nepiešķiršana vai atsaukšana) nav uzskatāma par sodu. Ņemot vērā Regulas Nr.1303/2013 un Regulas Nr.2988/95 minēto noteikuma projektā noteikts, ka gadījumā, ja finansējuma saņēmējs ir pašvaldība, no valsts budžeta daļēji finansēta atvasināta publiska persona (izņemot plānošanas reģionu), budžeta nefinansēta iestāde, valsts kapitālsabiedrība, kura projektu īsteno tai deleģēto valsts pārvaldes uzdevumu ietvaros, vai privāto tiesību fiziska vai juridiska persona, kas noteiktajā termiņā nevar atmaksāt neatbilstoši veiktos izdevumus, par katru nokavējumu dienu maksā nokavējuma naudu 6% gadā no neatmaksātās summas. Tāpat papildus paredzēts, ka finansējuma saņēmējs ne vēlāk kā desmit darbadienas pirms lēmumā noteiktā termiņa beigām informē par nespēju atmaksāt neatbilstoši veiktos izdevumus sadarbības iestādi un desmit darbdienu laikā vienojas ar to par naudas līdzekļu atmaksāšanas grafiku. Kārtība, kādā sadarbības iestāde vienojas par naudas līdzekļu atmaksāšanas grafiku un piemēro un uzskaita nokavējuma procentus, tiks noteikta vadošās iestādes izstrādātajās vadlīnijās.Minētās vadlīnijas plānots izstrādāt 2015.gada augustā. 6. Lai uzlabotu neatbilstoši veikto izdevumu atgūšanas procesu no pašvaldībām, no valsts budžeta daļēji finansētām atvasinātām publiskām personām (izņemot plānošanas reģionus), budžeta nefinansētām iestādēm, valsts kapitālsabiedrībām, kuras projektus īsteno tām deleģēto valsts pārvaldes uzdevumu ietvaros, un privāto tiesību fiziskām un juridiskām personām, papildus noteikumu projektā noteikts, ka sadarbības iestādei ir tiesības, saskaņojot ar atbildīgo iestādi, atgūt tos no tā paša finansējuma saņēmēja citiem projektiem, kas tiek īstenoti atklātas projektu iesniegumu atlases veidā tā paša specifiskā atbalsta mērķa ietvaros.  7. Plānots, ka noteikumu projekta 7.punktā minētā informācija no Sodu reģistra tiks saņemta tiešsaistes datu pārraides režīmā vai datu apmaiņas režīmā (atkarībā no tehniskā risinājuma, kurš šobrīd tiek izstrādāts). 8. Noteikumu projekts paredz, ka finanšu instrumenta gadījumā sadarbības iestāde rīkojas saskaņā ar Komisijas Deleģētās Regulas (ES) nr.480/2014, ar kuru papildina Parlamenta un Padomes Regulu (ES) Nr.1303/2013, 6.panta 3.punktu. Minētās Komisijas Deleģētās Regulas skaidrojums tiks sniegts vadošās iestādes izstrādātās vadlīnijās.  |
| 3. | Projekta izstrādē iesaistītās institūcijas | Finanšu ministrija, Centrālā finanšu un līguma aģentūra, Valsts kase |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts skar ES fonda finansējuma saņēmējus, ja to īstenotajos projektos konstatētas neatbilstības. |
| 2. | Tiesiskā regulējuma ietekme uz tautsaimniecību un administratīvo slogu | Atšķirībā no ES fondu 2007.-2013.gada plānošanas perioda, tiesiskais regulējums paredz samazināt informācijas sniegšanas biežumu Ministru kabinetā. Līdz šim Finanšu ministrija reizi ceturksnī informēja Ministru kabinetu par konkrētiem neatbilstību gadījumiem, bet jaunais regulējums nosaka Finanšu ministrijas informācijas sagatavošanu un iesniegšanu Ministru kabinetā reizi pusgadā. |
| 3. | Administratīvo izmaksu monetārs novērtējums | ES fondu 2014.-2020.gada plānošanas periodā plānots, ka Finanšu ministrija par neatbilstību gadījumiem Ministru kabinetu informēs tikai reizi pusgadā, nevis kā iepriekšējā periodā – katru ceturksni. Tādējādi samazinot iesniedzamās informācijas biežumu.Aptuvenās izmaksas:Vadošajai iestādei pusgada ziņojuma sagatavošana un iesniegšana MK:C = (f x l) x (n x b) = (8,56x901) x (1x2) = 1540,8 *euro*1 Laika patēriņš ir indikatīvs, tas var palielināties ņemot vērā informācijas apjomu. C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.Attiecībā uz noteikumu projekta 31.punktu, minētos datus sistēma automātiski pārsūtīs vadošajai iestādei, līdz ar to administratīvais slogs nemainīsies.  |
| 4. | Cita informācija | Nav. |

Anotācijas III un IV sadaļa – MK noteikumu projekts šo jomu neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr.1083/2006.Eiropas Parlamenta un Padomes 2009.gada 18.jūnija direktīva 2009/52/EK, ar ko nosaka minimālos standartus sankcijām un pasākumiem pret darba devēju, kas nodarbina trešo valstu valstspiederīgos, kuri dalībvalstīs uzturas nelikumīgi.Regulā nav noteikts termiņš, kādā jāpieņem nacionālie normatīvie akti ES fondu ieviešanai. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr.1083/2006.Eiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devēju, kas nodarbina trešo valstu valstspiederīgos, kuri dalībvalstīs uzturas nelikumīgi.Komisijas Deleģētā Regula (ES) Nr.480/2014 (2014.gada 3.marts), ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1303/2013 2.panta 36.punkts | 2.1.apakšpunkts | Ieviests pilnībā | MK noteikumu projekts neparedz stingrākas prasības |
| Regulas Nr.1303/2013 2.panta 9.punkts, 143.panta 2. un 4.punkts  | 47.punkts  | Ieviests pilnībā | MK noteikumu projekts neparedz stingrākas prasības |
| Direktīvas 2009/52/EK 7.panta 1.punkta c) apakšpunkts | 2.2., 2.3., 2.4.apakšpunkts  | Pārņemts pilnībā | MK noteikumu projekts neparedz stingrākas |
| Komisijas Deleģētā Regula (ES) Nr.480/2014 6.panta 3.punkts | 47.punkts | Pārņemts zināšanai | MK noteikumu projekts neparedz stingrākas |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | MK noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | MK noteikumu projekts šo jomu neskar. |
| Cita informācija | Nav |
|  |
| Cita informācija | Nav |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | MK noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | MK noteikumu projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties MK noteikumu izstrādē, sniedzot atzinumu par to pēc izsludināšanas Valsts sekretāru sanāksmē. Turklāt noteikumu projekts pēc izsludināšanas Valsts sekretāru sanāksmē tiks publicēts tīmekļa vietnē www.fm.gov.lv sadaļā sabiedrības līdzdalība un www.esfondi.lv, kā arī nosūtīts komentēšanai dalībniekiem, kuri piedalījās Likuma sabiedriskajā apspriedē. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti |  MK noteikumu projekts šo jomu neskar. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde un revīzijas iestāde, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Valsts kancelejaun Zemkopības ministrija kā atbildīgās iestādes, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorga­nizācija nav paredzēta.Noteikumu projekts tiks īstenots esošu cilvēkresursu ietvaros. |
| 3. | Cita informācija | Nav. |

Finanšu ministrs J.Reirs

31.07.2015 9:14

2536

K.Vamža

Finanšu ministrijas

Eiropas Savienības fondu

vadības un kontroles departamenta

Eiropas Savienības fondu tiesiskā nodrošinājuma

nodaļas juriskonsults

tālr.:67083936

e-pasts: Krists.Vamza@fm.gov.lv